Odense Adresse-Contoirs Efterretninger, 1830-05-28
Algier=Toget, er nu aabnet. Efterat Pariserne i flere Dage forgiæves havde stirret efter Telegrafen, meldte Admiral Duperre, Søeministeren den 19de i entelegrafisk Depesche fra Toulon af 18 Mai Kl. 2 1/2 Eftermiddag følgende: "Flaaden, er seilfærdig; Alt er indskibet, saavel Mandskab som Materialet. Den første Division af Flaaden benyttter en frisk Kuling til at gaae under Seil: altsaa har Afgangen begyndt. J en Dagbefaling af 10 Mai opfordrer General Bourmont Soldaterne til at hævne de Fornærmelser, som ere tilføiede det franske Flag hiinsides Havet. De civiliserede Nationer i begge Halvkugler - hedder det - have fæstet deres Øine paa Eder; deres Ønsker ledsage Eder. Frankerigs Sag er hele Menneskehedens. Viser Eder det ædle Hverv værdig!" Jkke dølger han for dem det brændende Klima, de forestaaende Savn og Besværligheder, eller det tapre africanske Rytteries heftige Angreb; men han haaber, at de ikke ville staae tilbage for deres Forgjængere, og formaner dem til at vise sig ligge saa retfærdige og menneskelige efter Seiren som frygtelige i Kampen. Eders Fordeel udkræver det saavelsom Eders Pligt. Alt for længe undertrykt af en graadig og grusom Soldateske, vil Araberen i Os see sine Befriere. Overanføreren, Grev v. Bourmont, har en af sine Sønner og Bataillonschef v. Trslau som Fløi=Adjutantere hos sig. Generallieutenant Desprez er Chef for Generalstaben, og Oberst v. Bartillat Kommandant for Hovedqvarterret, J Spidsen for hver af de 3 Divisioner staae Generallieutenanterne Berthezene, Grev v. Loverdo og Hertugen af Escars. Flaadens hele Mandskab udgjør 26,110 og Landtropperne 37,566 Md. Nogle Dage før Afseilinger havde Man anstillet Landgangsforsøg med nogle af de flade, Fartøier i Nærheden af det store Taarn, som lykkedes over Forventning. J et Nu vare Tropperne iland og Kanonerne affyrede. General Bourmont, som skal have de udstrakteste Fuldmagter til Militairbefordringer, naturligviis under Forbehold af Kongens Bekræftelse, har medtaget Personalet til en Sundheds=Forvaltning, hvoraf Man ogsaa slutter sig til et fast Ophold paa den algierske Kyst. Til de Armeen meddeelte Sundhedsforskrifter hører, at enhver Soldat maa vaske sig i det mindste to Gange daglig, bade sig strax efter Solens Opgang og kort før dens Nedgang, men aldrig medens den staaer høit paa Himlen, heller ikke i Strandvand. Han maa afholde sig fra stærke Drikke, nyde Vinen med Maade og blande den saavelsom Brændevinen med Vand, men aldrig drikke det sidste bart, vogte sig for umoden Frugt og nyde den modne, især Figen og Aprikoser, med Maade &c. 30 unge spanske Artillerie- og Ingenieur=Officerer siges at skulle deeltage i Expeditionen som en Øvelse. J Alicante ventede Man endog i samme Øiemed et spansk Troppe=Kontingent. J Madrid har Man ogsaa Efterretning om, at Deyen har bortjaget baade den spanske og danske Konsul, fordi de, efter Engellands Tilskyndelse, havde søgt at bevæge ham til at yde Frankerig Godtgjørelse, for at undgaae den Krig, som truede ham. Den tyrkiske Fredsmægler Cahir=Pascha var den 5 April afseilet paa en Fregat fra Konstantinopel til Algier. Til samme Tid skal her være ankommet en Afsending fra Vicekongen af Egypten med en Agent fra det engelske General-Konsulat i sit Følge. Deres forenede Bestræbelser gik ud paa, i Mindelighed at bilægge Stridighederne imellem Deyen og den franske Regjering. Porten, saavelsom Paschaen af Egypten interessere sig meget derfor, men maaskee endnu mere Engelland, som søger at gjøre sin hele Jndflydelse i hine Egne gjeldende. Men forhaabentlig kommer det nu for sildig; ogsaa fortsættes Krigsrustningerne ivrig ikke blot i Algier, men synes at udstrække sig til hele den nordafrikanske Kyst Ved den almene Jnteresse, som det franske Tog imod i Røverstaterne opvækker, bemærkes fra Berlin, at den preussiske Regjering aldrig har kunnet ydmyge sig til at yde dem nogen Skat, men derimod fra Tid til anden i Stilhed afskikket betydelige Summer, for at udløse ulykkelige Slaver af hine Røverhøvdinges Hænder, hvilke det stolte Engelland behandler som tronbaarne Fyrster.